fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi fi hbs_lat en sl fi fi fi fi fi fi fi fi fi fi fi nb fi fi fi nb fi fi fi fi fi fi fi fi fi fi fi fi fi fi fi fi en fi en fi fi fi fi fi
Aalto-yliopisto ja VTT | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Aalto-yliopisto ja VTT käynnistivät merkittävän innovaatioekosysteemin: Tavoitteena metsäteollisuuden arvon kaksinkertaistaminen
Aalto-yliopisto ja VTT käynnistivät merkittävän innovaatioekosysteemin: Tavoitteena metsäteollisuuden arvon kaksinkertaistaminen
Aalto-yliopisto ja VTT allekirjoittivat 23.8.2018 CERES-lippulaivahankkeen yhteistyösopimuksen ja ottivat konkreettisen askelen kohti yhteistä biotalouden innovaatioekosysteemiä. Tavoitteena on kehittää uusiutuvista raaka-aineista materiaaleja kestävän tulevaisuuden turvaamiseksi. Suomen Akatemia on myöntänyt hankkeen neljälle ensimmäiselle vuodelle 9,5 miljoonan euron lippulaivarahoituksen. Jatkorahoituksen saaminen seuraavalle neljän vuoden jaksolle perustuu välievaluointiin. Hankkeen kokonaisrahoitus on 24 miljoonaa euroa.
CERES-innovaatioekosysteemi luo ainutlaatuisen pohjan Suomen biotalouden uusille innovaatioille. Kasvipohjainen biomateriaali on tulevaisuuden muovi, mutta se voi tutkijoiden mukaan olla vielä jotain paljon enemmän. Ekosysteemin tehtävänä on kehittää uusia materiaaleja etenkin lignoselluloosasta ja metsäbiomassasta teollisen mittakaavan tuotantoon pakkauksiin, tekstiileihin ja suodattimiin sekä hyödynnettäviksi puolijohteissa, komposiiteissa ja energian varastoinnissa.
VTT:n skenaariotyön laskelmien mukaan suomalaisen metsä- ja peltobiomassan arvo voidaan kaksinkertaistaa vuoteen 2050 mennessä, kun se hyödynnetään korkean lisäarvon tuotteiden valmistukseen. Tämä kaikki on mahdollista tehdä ja samalla saavuttaa meille asetetut ilmastotavoitteet. Kyseessä on laskennallinen, kaikki teollisuus- ja päästösektorit huomioiva analyysi Suomen mahdollisuuksista biotaloudessa ja siirtymisessä vähähiiliseen talouteen.
Suomen kansallisen biotalousstrategian tavoitteena on luoda Suomeen 100 000 uutta työpaikkaa ja 40 miljardia euroa uutta liikevaihtoa vuoteen 2025 mennessä. CERESissä toteutettava tutkimus- ja kehitystoiminta tukee tätä tavoitetta ja auttaa yrityksiä tekemään uusia avauksia kansainvälisillä markkinoilla.
VTT:n toimitusjohtaja Antti Vasara ja Aalto-yliopiston rehtori Ilkka Niemelä allekirjoittivat 23.8.2018 yhteistyösopimuksen CERES-ekosysteemin perustamiseksi. Molemmat toimijat korostavat sopimuksessa tahtoaan muodostaa yhteinen biomateriaalitutkimuksen ekosysteemi ja luoda onnistuneen yhteistyön pelisäännöt. Sopimuksen avulla pyritään myös tehostamaan hankkeessa syntyvien tulosten kaupallista hyödyntämistä.
CERES toimii virtuaalisena osaamiskeskuksena. Se kehittää uusia menetelmiä biomassojen prosessointiin sekä niihin perustuvia materiaaliratkaisuja ja tarjoaa yrityksille pitkäjänteistä, kansainvälisen huipputason tutkimus- ja kehitystyötä.
Suomen Akatemian rahoituspäätös, lehdistötiedote 18.4.2018: https://www.aka.fi/suomen-akatemian-toiminta/ajankohtaista/tiedotteet-ja-uutiset/2018/suomen-akatemia-valitsi-kaksi-ensimmaista-osaamiskeskittymaa-uuteen-lippulaivaohjelmaan/
VTT laati kehityspolut 2050-ilmastotavoitteisiin, lehdistötiedote 27.3.2018: https://www.vttresearch.com/fi/uutiset-ja-tarinat/vtt-laati-kehityspolut-2050-ilmastotavoitteisiin-suomen-kansantalous-hyrraamaan
Liiketoiminta, innovaatiot ja ennakointi
Aiheeseen liittyvät uutiset ja tarinat
Mikrobit töihin! Muovijätteen hiili biohajoavaksi materiaaliksi
Datavetoisia toimintatapoja mikrolevätuotannon ja CO2-talteenoton tehostamiseksi
VTT vahvasti mukana EU:n kiertobiotaloushankkeen tiedekomiteassa
Lue lisää uutisia ja tarinoita
Teollisuuden kiertotalous ja ekosuunnittelu
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022